钦定古今图书集成/明伦汇编/闺媛典/第124卷 > 郑子琜妻杨氏〈张氏严氏王氏附〉
## 钦定古今图书集成/明伦汇编/闺媛典/第124卷 > 郑子琜妻杨氏〈张氏严氏王氏附〉

按《明外史列女传》：“慈谿杨氏，字同邑郑子琜。洪武中，
子琜父仲徽戍云南。明制，子成丁者随遣，故子琜亦
在戍中。杨年甫十六，闻子琜母老弟幼，请于父母，适
郑养姑以待子琜之返。子琜竟卒戍所。杨与姑抚诸
叔成立，以夫从子孔武为嗣，苦节五十馀年。其后郑
焕妻张氏嫁未旬日，泰然妻严氏生子一兰，方孩抱。”
栻。妻王氏，事夫痫病中八年，狂不省人事，服勤勿怠。
三人皆杨氏夫族，先后早寡，皆以节闻。万历中，知府
邹希贤题曰《郑氏节门》，以比浦江郑氏义门云。